**Certitudini**

*MonicaBerglund*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Certitudini

În viață nu există certitudini,

Ți-am spus-o când ne-am despărțit,

Dar viața ne va da la fiecare

Într-un final ceea ce ne-am dorit.

Și ca o ironie bine meritată,

Primim mult mai târziu ce am dorit,

Și asta pentru a înțelege

Că prețul a scăzut în timp.

În viață nu există certitudini,

Însă noi asta căutăm mereu,

Și tot făcându-ne iluzii

Uităm chiar ceea ce suntem.